En tolos manuales médicos árabes s'alcuentran grandes capítulos ou seiciones dedicaos a la ciruxía, ispirados na tradición alexandrina, manque orixinalmente deprendidos non n'Alexandría, sinon en Gundishapur (Persia), au los esllarigáos nestorianos s'emplegaban nel llabor de tornare las cimeiras oubras clásicas del griegu al árabigu. Eillí formóuse la prumeira fornada de médicos árabes, baixu las enseñanzas de Hunayn ibn Ishaq (808-873), quien algamóu sere médicu presonal del califa Al-Mamum. Dende esi puestu fundóu la primer escuela médica del Islam.